smcproject/ml-wiki-sentences huggingface dataset:
ഇതുകൂടെ ക്രിപസ്ക്യൂലെർ ‎ നിശാജീവികൾ
ദിവാൻ ഇംഗ്ലീഷ് വിലാസം https://ml.wikipedia.org/wiki/Dewan
ദിവാൻ എന്ന പേർഷ്യൻ സ്ഥാനപ്പേര് ഇസ്ലാമിക ചരിത്രത്തിൽ പല (സാമ്യമുള്ള) അർത്ഥങ്ങളിൽ ഉപയോഗിക്കപ്പെട്ടിട്ടുണ്ട്.
ഈ പദം പേർഷ്യൻ ഭാഷയിൽ നിന്ന് അറബി ഭാഷ കടം കൊണ്ടതാണ്.
എഴുതിയ കടലാസുകെട്ട്/പുസ്തകം/കണക്കുപുസ്തകം എന്നൊക്കെയായിരുന്നു ആദ്യ അർത്ഥം.
പിന്നീട് "അക്കൗണ്ട്സ് ഓഫീസ്" "കസ്റ്റംസ് ഓഫീസ്" "കൗൺസിൽ ചേമ്പർ" എന്നീ അർത്ഥങ്ങളും ഈ വാക്കിന് കൈവന്നു.
ദിവാൻ എന്ന നീളമുള്ളതും പഞ്ഞിമെ‌ത്ത പിടിപ്പിച്ചതുമായ ഇരിപ്പിടം മദ്ധ്യപൂർവ്വദേശത്തെ കൗൺസിൽ ചേമ്പറുകളിൽ ഉണ്ടായിരുന്നതുകൊണ്ടാണ് ആ പേരുലഭിച്ചത്.
ഒമാർ I -ന്റെ ഖലീഫേറ്റിലാണ് (എ.ഡി. 634 – 644) ഈ പേര് കൗൺസിൽ എന്ന അർത്ഥത്തിൽ ആദ്യമായി പ്രത്യക്ഷപ്പെടുന്നത്.
രാജ്യഭരണം കൂടുതൽ സങ്കീർണമായതോടെ ഈ പ്രയോഗം എല്ലാ സർക്കാർ ഓഫീസുകൾക്കും ഉപയോഗിക്കാൻ തുടങ്ങി.
ഓട്ടോമാൻ സാമ്രാജ്യത്തിൽ ഗ്രാന്റ് വിസിയറായിരുന്നു ദിവാന്റെ തലവൻ.
19-ആം നൂറ്റാണ്ടിൽ റൊമേനിയയിൽ ഓട്ടോമാൻ ഭരണത്തിൽ നിന്ന് മോചനം നേടാനുദ്ദേശിച്ചുണ്ടാക്കിയ ഒരു കൂട്ടായ്മയായിരുന്നു അഡ് ഹോക് ദിവാൻ എന്നറിയപ്പെട്ടിരുന്നത്.
ജാവനീസ് ഭാഷയിലും ദിവാൻ എന്നാൽ കൗൺസിൽ എന്നാണർത്ഥം.
ചില സ്ഥലങ്ങളിൽ രാജാവിന്റെ തന്നെ സ്ഥാനപ്പേര് ദിവാൻ എന്നോ നവാബ് എന്നോ ആയിരുന്നു.
ഇപ്പോൾ ഈ സ്ഥാനപ്പേര് ദക്ഷിണേഷ്യയിലെ ഉപരി-മദ്ധ്യ വർഗത്തിൽ പെട്ട കുടുംബങ്ങൾ ഉപയോഗിക്കുന്നുണ്ട്.
ബംഗാളിലെയും പഞ്ചാബിലെയും മുസ്ലീം ഭൂപ്രഭുക്കൾ ഈ സ്ഥാനപ്പേരുപയോഗിക്കാറുണ്ട്.
ഈ പേരിൽ നിന്നുൽഭവിച്ചതും ഇതിനോട് മറ്റു പദങ്ങൾ കൂട്ടിച്ചേർത്തുമുണ്ടാക്കിയ സ്ഥാനപ്പേരുകൾ
കൂച്ച് നാട്ടുരാജ്യത്തെ പരമ്പരാഗത മുഖ്യ മന്ത്രിമാരുടെ സ്ഥാനപ്പേര് ദിവാൻ ദേവ് എന്നായിരുന്നു.
നാരായൺ രാജവംശത്തിലെ ഒരു ചെറിയ ശാഖയായിരുന്നു ഈ സ്ഥാനപ്പേരുപയോഗിച്ചിരുന്നത്.
ഇന്ത്യയിലെ മദ്ധ്യകാല രാജവംശങ്ങളിൽ രാജാവിനു തൊട്ടു താഴെയുള്ള ഉദ്യോഗസ്ഥരുടെ സ്ഥാനപ്പേരായിരുന്നു, ദിവാൻ എന്നത് .
ഇതോട് ജി എന്ന് ബഹുമാനസൂചകമായി ചേർത്തുവിളിക്കാറുണ്ട്.
അമൂർത്തമായ ഉപയോഗം
ബ്രിട്ടന് ഇന്ത്യയ്ക്കുമേലുൺറ്റായിരുന്ന അധികാരത്തെ ദിവാനി എന്ന് വിശേഷിപ്പിക്കാറുണ്ടായിരുന്നു.
ഫ്രഞ്ച് ഇന്ത്യ
ഫ്രാൻസിന് ഇന്ത്യയിലുണ്ടായിരുന്ന കോളനികളിലൊന്നായ യാനം എന്നസ്ഥലത്ത് സമീൻദാർ , ദിവാൻ ബഹാദൂർ എന്നീ സ്ഥാനപ്പേരുകളുണ്ടായിരുന്നു.
ഫ്രഞ്ച് ഭരണസമയത്തെ മുനിസിപ്പൽ ഭരണത്തിലും പ്രാദേശികഭരണത്തിലും ഇവർക്ക് സ്ഥാനമുണ്ടായിരുന്നു.
സ്രോതസ്സുകളും അവലംബങ്ങളും റോയർ ആർക്ക്- മുകളിൽ വിവരിച്ചിട്ടുള്ള നാട്ടുരാജ്യങ്ങൾ കാണുക വേ‌ൾഡ് സ്റ്റേറ്റ്സ്മാൻ - ഇന്ത്യ
ദിവാനിയ ഇംഗ്ലീഷ് വിലാസം https://ml.wikipedia.org/wiki/Diwaniah ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കുവൈത്തി സമൂഹത്തിലെ അസാധാരണമായൊരു സ്ഥാപനമാണ് ദിവാനിയ ( Dewaniya ).
മറ്റു ഗൾഫ് രാജ്യങ്ങളിലൊന്നും ഇങ്ങനെയൊന്നില്ല.
പുരുഷന്മാരുടെ കൂടിചേരലാണത്.
രണ്ടോ മൂന്നോ ആഴ്ചയിലൊരിക്കൽ വൈകുന്നേരമോ രാത്രിയോ ആണ് ഈ കൂട്ടായ്മ.
രാഷ്ട്രീയവും സാമ്പത്തിക സാമൂഹിക കാര്യങ്ങളും പ്രാദേശിക പ്രശ്നങ്ങളുമുൾപ്പെടെ എല്ലാ വിഷയങ്ങളെപ്പറ്റിയുള്ള തുറന്ന ചർച്ചയാണ് ദിവാനിയയിൽ നടക്കുന്നത്.
കുവൈത്തിലെ ജനാധിപത്യത്തിന്റെയയും അഭിപ്രായസ്വാതന്ത്രത്തിന്റെയും പ്രതീകമാണ് ഓരോ ദിവാനിയയും.
ചായസൽക്കാരവും ഉണ്ടാകും.
സ്ത്രീകൾ ദിവാനിയയിൽ പങ്കെടുക്കാറില്ല.
അവർക്ക് സ്വകാര്യ ദിവാനിയകളുണ്ടെങ്കിലും അവ അത്ര വ്യാപകമല്ല.
പല പ്രമുഖരും തങ്ങൾ നടത്തുന്ന ദിവാനിയകൾ പത്രത്തിൽ പരസ്യം ചെയ്യാറുണ്ട്.
ദിവാസ്, മദ്ധ്യപ്രദേശ്
ദിവാസ് (ഹിന്ദി/മറാത്തിi: देवास) മാൾവ പീഠഭൂമിയിൽ സ്ഥിതി ചെയ്യുന്ന ഇന്ത്യൻ സംസ്ഥാനമായ മദ്ധ്യപ്രദേശിലെ ഒരു പുരാതന നഗരമാണ്.
സംസ്ഥാന തലസ്ഥാനമായ ഭോപ്പാലിന് 143 കിലോമീറ്റർ തെക്കുപടിഞ്ഞാറും വ്യാവസായിക തലസ്ഥാനമായ ഇൻഡോറിൽ നിന്ന് 35 കിലോമീറ്റർ  ദൂരത്തിലുമാണ് പട്ടണത്തിൻറെ സ്ഥാനം.
ദിവാസ് ജില്ലയുടെ ഭരണകേന്ദ്രം കൂടിയാണിത്.
ഇന്ന് ദിവാസ് ഒരു വ്യാവസായിക നഗരമായി മാറിയിരിക്കുന്നു.
ഏഷ്യയിലെ ഏറ്റവും വലിയ കറൻസി നോട്ട് പ്രസ് ഈ പട്ടണത്തിലാണ് സ്ഥിതി ചെയ്യുന്നത്.
പേരിൻറ ഉറവിടം
പട്ടണത്തിൻറ ദിവാസ് എന്ന പേര് സമീപത്തുള്ള ദേവി വൈഷിണി കുന്നിൻറ പേരിൽ നിന്നാണ് ലഭിച്ചിരിക്കുന്നത്.
ഈ കുന്ന് പൊതുവായി അറിയപ്പെടുന്നത് ടെക്രി എന്ന മറ്റൊരു പേരിലാണ്.
ഇൻഡോർ പട്ടണത്തിന് വടക്കു കിഴക്കും ഉജ്ജയിനിക്കു തെക്കു കിഴക്കും ഷാജാപൂരിന് തെക്കുപടിഞാറുമായിട്ടാണ് ദിവാസ് പട്ടണത്തിൻറെ സ്ഥാനം.
മാൾവ പീഠഭൂമിയിലെ നിരപ്പുഭൂമിയിലാണിതു സ്ഥിതി ചെയ്യുന്നത്.
ഭൂമി വിന്ധ്യാ പർവ്വത നിരകളിലേയ്ക്ക് അൽപാൽപ്പമായി ചരിഞ്ഞ് ഉയരത്തിലേയ്ക്കു പോകുന്നു.
വിന്ധ്യാ പർവ്വത നിരകളിൽ നിന്നാണ് ചമ്പൽ കാലി സിന്ധ് നദികള് ഉത്ഭവിക്കുന്നത്.
ഈ നദികൾ വിന്ധ്യപർവ്വതത്തിൽ നിന്ന് ജില്ലയുടെ സമതലങ്ങളിലൂടെ വടക്കേ ദിക്കിലേയ്ക്ക്  ഒഴുകി ഗംഗാ നദിയിൽ ചെന്നു ചേരുന്നു.
ഒരു പുണ്യ നദിയായ ക്ഷിപ്ര, ദിവാസ് പട്ടണത്തിലൂടെയാണൊഴുകുന്നത്.
ഇന്ത്യൻ സെൻസസ് , As of 2013 ദിവാസ് പട്ടണത്തിലെ ജനസംഖ്യ 289,438 ആണ്.
പട്ടണത്തിലെ ജനങ്ങളിൽ പുരുഷന്മാർ 52 ശതമാനവും സ്ത്രീകൾ 48 ശതമാനവുമാണ്.
പട്ടണത്തിലെ ജനങ്ങളുടെ സാക്ഷരത 69 ശതമാനമാണ്.
സാക്ഷരത പുരുഷന്മാരുടേത് 77 ശതമാനവും സ്ത്രീകളുടേത് 61 ശതമാനവുമാണ.
പട്ടണത്തിലെ ആകെ ജനസംഖ്യയിൽ 7 ശതമാനം പേർ 5 വയസിനു താഴെയുള്ള കുട്ടികളാണ്.
ഇവിടം മറാത്താ രാജാക്കന്മാരുടെ ഭരണത്തിൻ കീഴിലായിരുന്നതിനാൽ മറാത്തിയും ഒപ്പം ഹിന്ദിയും വ്യാപകമായി സംസാരഭാക്ഷയായി ഉപയോഗിക്കുന്നു.
അവലംബം ↑ http://dic.mp.nic.in ↑ ↑ ↑ ↑ List of cities in Madhya Pradesh by population
ദിവസം ഇംഗ്ലീഷ് വിലാസം https://ml.wikipedia.org/wiki/Day Water , Rabbit , and Deer : three of the 20 day symbols in the Aztec calendar , from the Aztec calendar stone .
ഭൂമി അതിന്റെ അച്ചുതണ്ടിൽ സ്വയം ഭ്രമണം ചെയ്യാനെടുക്കുന്ന സമയമാണ് ദിവസം , സമയം അളക്കാനുള്ള  ഒരു ഏകകവുമാണിത്.
‌  ഒരു ഭൗമദിനത്തിന്റെ ശരാശരി സമയം 86,400 സെക്കന്റുകൾ ആണ്.
1967 വരെ സമയത്തിന്റെ ചെറിയ അളവുകളായ മണിക്കൂർ, മിനുറ്റ്, സെക്കന്റ് എന്നിവ ഒരു ദിവസത്തിനെ ആസ്പദമാക്കിയായിരുന്നു നിർവചിച്ചിരുന്നത്.
ദിവാൻ ഇ.
കെ. കൃഷ്ണൻ
ദിവാൻ ബഹദൂർ ഇടവലത്ത് കക്കാട്ട് കൃഷ്ണൻ (1841―1907) മദ്രാസ് കോർട്ടിൽ സബ് ജഡ്ജ് ആയി 1861ൽ സേവനം അനുഷ്ടിക്കുകയും കൂടാതെ തലശ്ശേരിയിൽ സിവിൽ കോർട്ടിൽ ഇംഗ്ലീഷ് എഴുത്തുകാരൻ ആയും സേവനം അനുഷ്ടിച്ചു.
1896ൽ മലബാറിലെ ഡെപ്യൂട്ടി കലക്റ്റർ ആയി സേവനത്തോട് കൂടി ബ്രിട്ടീഷ് ഭരണത്തിൽ നിന്ന് വിരമിക്കുകയും ചെയ്തു.
മദ്രാസ് പ്രസിഡൻസി ഭരണത്തിന് കീഴിൽ തലശ്ശേരിയിൽ പ്രശസ്ത ഇടവലത്ത് കക്കാട്ട് വീട്ടിൽ കുങ്കൻ വൈദ്യർ , ദേവി കുരുവായി എന്നി ദമ്പതികളുടെ മകൻ ആണ് ഈ.
കെ കൃഷ്ണൻ 1841.
പുതുകൊട്ട അഡ്മിനിസ്ട്രേറ്റ്‌ ആയി സേവനം ചെയ്ത റാവോ ബഹദൂർ ഇ.
കെ.ഗോവിന്ദൻ , ഇ.
കെ. ജാനകി അമ്മാൾ എന്നിവർ മക്കൾ ആണ്.
കെ.കൃഷ്ണൻ ഭരണത്തിൽ കേറിയ സമയത്ത് മദ്രാസ് പ്രെസിഡൻസിയുടെ ഭരണകാലത്ത് ആയിരുന്നു, കൃഷ്ണൻ ഒരുപാട് മലയാളികളെ ബ്രിട്ടീഷ് ഭരണത്തിന് കീഴിൽ ജോലി വാങ്ങി കൊടുക്കാൻ സഹായിച്ചതിൽ വലിയ ഒരു പങ്ക് വഹിച്ചിട്ടുണ്ട്, അതിൽ ഏറെയും തലശ്ശേരികാർ ആയിരുന്നു.
അവലംബം ↑ ↑ https://books.google.co.in/books?id=O67QAAAAMAAJ q=dewan+e.k.+krishnan dq=dewan+e.k.+krishnan hl=en sa=X ved=2ahUKEwjIs7S9s9rxAhVH3WEKHflSDZMQ6AEwAnoECAYQAw
നീർപ്പുഴ
ചാലിയാർ പുഴയുടെ പത്ത് പോഷകനദികളിൽ ഒന്നാണ് നീർപ്പുഴ .
ഇംഗ്ലീഷ്:Neerppuzha.
മലപ്പുറം ജില്ലയിലെ പോത്തുകല്ല് ഗ്രാമപഞ്ചായത്തിലെ മുണ്ടേരിയിൽ ആണ് ഈ പുഴയുടെ ഉത്ഭവസ്ഥാനം.
തമ്പുരാട്ടിക്കല്ലിനടുത്ത് കമ്പിപ്പാലത്തിൽ വച്ച് ഇത് ചാലിയാറിൽ ചേരുന്നു.
2019ലെ പ്രളയത്തിൽ നീർപ്പുഴ കര കവിഞ്ഞൊഴുകി 34 കുടുംബങ്ങൾ താമസിക്കുന്ന പോത്തുകല്ല് പഞ്ചായത്തിലെ ചളിക്കൽ കോളനി തകർന്നു.
നീർമുത്തന്മാർ ഇംഗ്ലീഷ് വിലാസം https://ml.wikipedia.org/wiki/Libellulidae
ലോകത്ത് ഏറ്റവും കൂടുതൽ അംഗങ്ങൾ ഉള്ള തുമ്പികുടുംബമാണ് നീർമുത്തന്മാർ ( Skimmers അല്ലെങ്കിൽ Perchers) - Libellulidae .
ആയിരത്തിലേറെ സ്പീഷിസുകൾ ഇതിൽ ഉണ്ട്.
ലോകത്ത് എല്ലായിടത്തും ഉള്ളതിനാൽ എപ്പോഴും കാണപ്പെടുന്ന മിക്ക തുമ്പികളും ഇവ തന്നെയാണ്.
നല്ല നിറമുള്ളവയാണ് മിക്ക അംഗങ്ങളും.
പേരുവന്നവഴി
ബുക്‌ലെറ്റ് എന്ന് അർത്ഥമുള്ള ലാറ്റിൻ പദമായ ലിബെല്ല യിൽ നിന്നാവും ഈ പേരു വന്നതെന്നു കരുതുന്നു.
ഈ ജനുസുകൾ ആണ് നീർമുത്തന്മാരുടെ കുടുംബത്തിൽ ഉള്ളത്: 2 ചിത്രശാല Crocothemis servilia Libellula luctuosa Orthetrum sabina Libellula depressa Sympetrum fonscolombii Sympetrum sanguineum Trithemis aurora Trithemis kirbyi Neurothemis terminata Crocothemis erythraea Nymph of a Libellulidae Dark-winged skimmer (Diastatops pullata), male Tropical skimmer (Uracis imbuta), male അവലംബം Animal Diversity Web അധികവായനയ്ക്ക് Silsby, Jill.
Dragonflies of the World .
Smithsonian Institution Press, Washington D.C. പുറത്തേക്കുള്ള കണ്ണികൾ Media related to Libellulidae at Wikimedia Commons Libellulidae എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
↑ {{ cite web }} : Cite has empty unknown parameter: | authors= ( help ) ; Invalid | ref=harv ( help ) ; Unknown parameter | last-author-amp= ignored ( | name-list-style= suggested) ( help )
നീർമുള്ളി ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Aglaia_tomentosa
മിക്ക ഏഷ്യൻ രാജ്യങ്ങളിലും കാണുന്ന ഒരു മരമാണ് നീർമുള്ളി .
( ശാസ്ത്രീയനാമം : Aglaia tomentosa ) .
20 മീറ്റർ വരെ ഉയരം വയ്ക്കുന്ന ഈ മരം 450 മീറ്റർ മുതൻ 900 മീറ്റർ വരെ ഉയരമുള്ള നിത്യഹരിതവനങ്ങളിൽ കാണപ്പെടുന്നു.
തിന്നാൻ കൊള്ളുന്ന കായകളുള്ള ഈ മരത്തിന്റെ തടി വീടുപണിയുവാൻ കൊള്ളുന്നതാണ്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും കൂടുതൽ വിവരങ്ങൾ, ചിത്രങ്ങൾ Archived 2013-04-21 at the Wayback Machine .
http://www.iucnredlist.org/details/34765/0 വിക്കിസ്പീഷിസിൽ Aglaia tomentosa എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Aglaia tomentosa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നീർപ്പുല്ല് ഇംഗ്ലീഷ് വിലാസം https://ml.wikipedia.org/wiki/Cyanotis_axillaris
ഒരു ഏകവർഷിയായ കുറ്റിച്ചെടിയാണ് നീർപ്പുല്ല് .
( ശാസ്ത്രീയനാമം : Cyanotis axillaris ) .
30-40 സെന്റിമീറ്ററോളം ഉയരം വയ്ക്കുന്ന ഈ ചെടിയുടെ വേരുകൾ നാരുപടലമായിട്ടാണ് ഉള്ളത്.
ഏഷ്യയിലെ മിക്കയിടങ്ങളിലും നനവാർന്ന സ്ഥലങ്ങളിൽ വളരുന്നു.
വിത്തിൽ നിന്നും മുറിഞ്ഞ തണ്ടുകളിൽ നിന്നും പുതിയ തൈകൾ ഉണ്ടാവും.
ഇതിനെ ഒരു കളയായി കരുതിപ്പോരുന്നു.
കേരളമടക്കമുള്ള ഇന്ത്യയിലെ പകുതിയോളം സംസ്ഥാനങ്ങളിൽ ഈ സസ്യം കാണപ്പെടുന്നു.
ഇന്ത്യൻ ഉപഭൂഖണ്ഡത്തിൽ, തെക്കൻ ചൈനയിൽ , തെക്കുകിഴക്കൻ ഏഷ്യയിലും , വടക്കേ ആസ്ട്രേലിയയിലും ഇത് കാണപ്പെടുന്നു.
മൺസൂൺ വനത്തിലെ ഈ സസ്യം പുൽമേട്ടിൽ വളരുന്നു.
ഇന്ത്യയിൽ ഔഷധസസ്യമായി ഇത് ഉപയോഗിക്കുന്നു.
പന്നികൾക്കുള്ള ഭക്ഷണമായി ഇത് ഉപയോഗിക്കുന്നുണ്ട് അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Cyanotis axillaris എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Cyanotis axillaris എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നീർമാതളം ഇംഗ്ലീഷ് വിലാസം https://ml.wikipedia.org/wiki/Crateva_religiosa ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇന്ത്യയിൽ ഉടനീളം കാണപ്പെടുന്ന ഒരു ഔഷധസസ്യമാണ് നീർമാതളം .
പുഴകളുടേയും തോടുകളുടേയും അരികിലായി ഇവ കാണപ്പെടുന്നു.
( ശാസ്ത്രീയനാമം : Crateva religiosa ) .
സംസ്കൃതത്തിൽ വരുണം, പശുഗന്ധ, അശ്മരീഘ്ന, തിക്ത്ഃ എന്നിങ്ങനേയും ഇംഗ്ലീഷിൽ Three-leaved caper എന്നും അറിയപ്പെടുന്നു.
നീർമാതളത്തിന്റെ കായ നീർമാതളം
ഡിസംബർ-ഏപ്രിൽ കാലയളവിലാണ് പുഷ്പിക്കുന്നത്.
ശാഖാഗ്രങ്ങളിൽ കോറിംബ് ആയി പുഷ്പമഞ്ജരിയുണ്ടാകുന്നു.
പൂങ്കുലവൃന്തം നീളം കുറഞ്ഞ് തടിച്ചിരിക്കും.
അഞ്ചു സെ.
ഓളം വ്യാസമുള്ള പുഷ്പത്തിന് മഞ്ഞകലർന്ന വെളുപ്പുനിറമാണ്.
അണ്ഡാകാരത്തിലുള്ള നാലുചെറിയ ബാഹ്യദളങ്ങളുണ്ട്.
വീതിയുമുള്ള നാലു ദളങ്ങളുണ്ടായിരിക്കും.
ഇവയുടെ അഗ്രം ഉരുണ്ടിരിക്കും.
ദളങ്ങളുടെ ആധാരം വീതികുറഞ്ഞുവന്ന് വൃന്തത്തിൽ അവസാനിക്കുന്നു.
18-25 കേസരങ്ങളുമുണ്ടായിരിക്കും.
കേസരതന്തുക്കൾ ദളങ്ങളെക്കാൾ നീളം കൂടിയതാണ്.
കേസരങ്ങളോളം തന്നെ നീളമുള്ള ഗൈനോഫോറുകളിലാണ് അണ്ഡാശയം സ്ഥിതിചെയ്യുന്നത്.
വികസിച്ചതും നീണ്ടതുമായ ഇത്തരം ഗൈനോഫോറുകളുടെ അഗ്രങ്ങളിലാണ് ഫലം ഉണ്ടാകുന്നത്.
ഉരുണ്ടതോ അണ്ഡാകാരമോ ആയ ബെറി ആണ് ഫലം.
മൂപ്പെത്താത്ത കായ്കൾ പച്ചനിറത്തിലും പാകമായവ ചുവപ്പുനിറത്തിലും കാണപ്പെടും.
വിത്തുകൾ മൂലമാണ് പ്രജനനം നടത്തുന്നത്.
കായ്കൾ പഴുക്കുമ്പോൾത്തന്നെ വിത്തുകൾ വിതച്ചാൽ മൂന്നുമാസത്തിനുശേഷം തൈകൾ പറിച്ചുനടാം.
മരത്തിന്റെ പട്ട ചായം പിടിപ്പിക്കുന്നതിന് ഉപയോഗിക്കുന്നു.
മഞ്ഞകലർന്ന വെളുപ്പുനിറമുള്ള തടിക്ക് കാതലും ഈടും കുറവാണ്.
ഇത് ചെണ്ട, എഴുതാനുള്ള ബോർഡ്, കൊത്തുപണികൾ മുതലായവ നിർമ്മിക്കാൻ ഉപയോഗിക്കുന്നു.
മരപ്പട്ടയും വേരും ഔഷധയോഗ്യമാണ്.
ഫലവും പട്ടയും വാതരോഗത്തിന് ഒരു തിരുമ്മൽ കുഴമ്പായി ഉപയോഗിക്കുന്നു.
ചുവപ്പുനിറം കൊടുക്കുന്നതിനും വിഷവാതകം ഉണ്ടാക്കുന്നതിനും ഇതിന്റെ ഇലയും വേരിന്റെ തൊലിയും ഉപയോഗിക്കാറുണ്ട്.
ഏകദേശം 9-12 മീ.
ഉയരത്തിൽ വളരുന്ന നീർമാതളത്തിന്റെ തൊലിക്ക് ചാരനിറമാണ്.
മരപ്പട്ടയിൽ വിലങ്ങനെ ചുളിവുകൾ കാണാം.
ശൈത്യകാലത്തിൽ ഇല കൊഴിയുന്ന ഇതിൽ ഫെബ്രുവരി, മാർച്ച് മാസങ്ങളിൽ പുതിയ ഇലകളുണ്ടാകുന്നു.
ഇലകൾ അറ്റം കൂർത്തതും അണ്ഡാകൃതിയോടു കൂടിയതുമാണ്.
രസം :  തിക്തം, തുവരം, മധുരം, കഷായം
ഗുണം :  ലഘു, രൂക്ഷം
വീര്യം :  ഉഷ്ണം
വിപാകം :  കടു ഔഷധയോഗ്യമായ ഭാഗങ്ങൾ
ഇല, പട്ട, വേരിലെ തൊലി ഔഷധ ഗുണം
മൂത്രാശയത്തിലേയും വൃക്കയിലേയും കല്ലിനെ ഇല്ലാതാക്കുന്നു.
രസായന ഗുണമുണ്ട്.
അവലംബം ഔഷധസസ്യങ്ങൾ, ഡോ.നേശമണി- കേരള ഭാഷ ഇൻസ്റ്റിറ്റ്യൂട്ട് കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നീർമാതളം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പുറത്തേക്കുള്ള കണ്ണികൾ http://dhaarrii.blogspot.in/2009/09/crataeva-magna.html http://www.la-medicca.com/raw-herbs-crataeva-nurvala.html http://www.biotik.org/laos/species/c/crama/crama_en.html Archived 2011-08-22 at the Wayback Machine .
വിക്കിസ്പീഷിസിൽ Crateva religiosa എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Crateva religiosa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നീർമാണിക്യൻ ഇംഗ്ലീഷ് വിലാസം https://ml.wikipedia.org/wiki/Heliocypha_bisignata
കാട്ടരുവികൾക്കും മറ്റു ശുദ്ധജലസ്രോതസ്സുകൾക്കും സമീപത്തായി സാധാരണ കാണപ്പെടുന്ന നീർരത്നം കുടുംബത്തിൽ ഉള്ള ഒരിനം സൂചിത്തുമ്പിയാണ് നീർമാണിക്യൻ - Stream Ruby - (ശാസ്ത്രീയനാമം:- Heliocypha bisignata ).
കറുത്ത ശരീരമുള്ള ഇവയിൽ മഞ്ഞനിറത്തിലുള്ള വരകൾ കാണപ്പെടുന്നു, അതോടൊപ്പം ഇവയുടെ ചിറകുകളിൽ തിളങ്ങുന്ന ചുവപ്പുനിറവും ഉണ്ടാകും.
ഇന്ത്യൻ ഉപദ്വീപിൽ മാത്രമാണ് ഇവയെ കണ്ടെത്തിയിട്ടുള്ളത് .
കേരളത്തിൽ വയനാട്ടിലെ കുറുവ ദ്വീപിൽ ഇവയെ ധാരാളമായികാണാം.
അധികം വർണ്ണമനോഹാരിതയൊന്നും ഇല്ലാത്തവയാണ് പെൺതുമ്പികൾ.
ഇവയുടെ ചിറകിന്റെ അറ്റത്ത് കറുത്ത അരികുകളോടു കൂടിയ വെളുത്ത പൊട്ടുകൾ കാണാം .
ദക്ഷിണേന്ത്യയിലും മദ്ധ്യപ്രദേശ് , മഹാരാഷ്ട്ര , ഒറീസ എന്നിവിടങ്ങളിലും ഉള്ള കാട്ടരുവികളിൽ നീർമാണിക്യനെ ധാരാളമായി കണ്ടുവരുന്നു.
ആൺതുമ്പികൾ ജലമാധ്യത്തിൽ പൊങ്ങിനിൽക്കുന്നതോ പുഴയിലേക്കു ചാഞ്ഞുനിൽക്കുന്നതോ ആയ കംബുകളിലാണ് മിക്കവാറും ഇരിക്കാറ്.
പെൺതുമ്പികൾ ജലമാധ്യത്തിൽ പൊങ്ങിനിൽക്കുന്ന ഉണങ്ങിയ കംബുകളിലാണ് മുട്ടയിടുന്നത് .
ചിത്രശാല ആൺ തുമ്പി ആൺ തുമ്പി പെൺ തുമ്പി പ്രായപൂർത്തി ആവാത്ത ആൺ ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ നീർമാണിക്യൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
നീർമാണിക്യൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
നീർമുറി ഇംഗ്ലീഷ് വിലാസം https://ml.wikipedia.org/wiki/Alysicarpus_bupleurifolius
ഫാബേസീ കുടുംബത്തിലെ ഹെർബേഷ്യസ് ചിരസ്ഥായിയിൽപ്പെട്ട ഒരു സപുഷ്പിസസ്യമാണ് നീർമുറി .
( ശാസ്ത്രീയനാമം : Alysicarpus bupleurifolius ) .
പൊതുവായി സ്വീറ്റ് ആലിസ് എന്നും അറിയപ്പെടുന്നു.
മ്യാൻമാർ , നേപ്പാൾ , ന്യൂ ഗിനിയ , പാകിസ്താൻ , ഫിലിപ്പീൻസ് , ശ്രീലങ്ക , സുലവേസി , തായ്വാൻ , തായ്ലാന്റ് , വിയറ്റ്നാം , പടിഞ്ഞാറൻ ഹിമാലയ, ബംഗ്ലാദേശ് , ചൈന സൗത്ത് സെൻട്രൽ, ചൈന തെക്കുകിഴക്കൻ, കിഴക്കൻ ഹിമാലയ, മഡഗാസ്കർ , മൗറീഷ്യസ് , ക്വീൻസ്ലാൻഡ് , എന്നിവിടങ്ങളിൽ വ്യാപകമായി കാണപ്പെടുന്നു.
പ്രാദേശികമായി ഒരു ഔഷധമായും ഇതുപയോഗിക്കുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും https://www.iucnredlist.org/species/168873/20169628 Media related to Alysicarpus bupleurifolius at Wikimedia Commons Alysicarpus bupleurifolius എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
നീർപ്പേഴ് ഇംഗ്ലീഷ് വിലാസം https://ml.wikipedia.org/wiki/Barringtonia_asiatica
(Lecythidaceae) സസ്യകുടുംബത്തിൽപ്പെടുന്ന നിത്യഹരിതവൃക്ഷമാണ് നീർപ്പേഴ് .
ശാസ്ത്രനാമം: ബാരിങ്റ്റോണിയ സ്പീഷിയോസ , ബാരിങ്റ്റോണിയ ഏഷ്യാറ്റിക (Barringtonia asiatica).
ആൻഡമാൻ ദ്വീപുകൾ , സിംഗപ്പൂർ , ശ്രീലങ്ക , ഇന്ത്യയിലെ കടലോര പ്രദേശങ്ങൾ എന്നിവിടങ്ങളിൽ വളരുന്നു.
13-20 മീറ്റർ വരെ ഉയരത്തിൽ വളരുന്ന നീർപ്പേഴിന്റെ ഇലകൾക്ക് 25-35 സെ.
നീളവും 10-18 സെ.
വീതിയും ഉണ്ടായിരിക്കും.
തോലുപോലിരിക്കുന്ന ഇലകൾ തിളക്കമുള്ളതും അധോമുഖ അണ്ഡാകാരവും പത്രവൃന്തത്തിലേക്ക് വീതികുറഞ്ഞുവരുന്ന ഉരുണ്ട അഗ്രത്തോടുകൂടിയതുമാണ്.
ശാഖാഗ്രങ്ങളിൽ കുലകളായിട്ട് വലിയ പുഷ്പങ്ങളുണ്ടാകുന്നു .
ബാഹ്യദളപുഞ്ജം രണ്ടായി പിരിഞ്ഞിരിക്കുന്നു.
ഇടതൂർന്ന് നൂലുപോലുള്ള കേസരങ്ങളെ പൊതിഞ്ഞ് നാലു ദളങ്ങളുണ്ടായിരിക്കും.
ഫലം നാലു കോണുകളുള്ളതും തൂങ്ങിക്കിടക്കുന്നതുമാണ്.
ചിരസ്ഥായിയായ ബാഹ്യദളങ്ങളും വർത്തികയുടെ ചില ഭാഗങ്ങളും കൂടിച്ചേർന്ന് ഫലത്തിന് ഒരു മകുടം സൃഷ്ടിക്കുന്നു.
ഫലത്തിനകത്ത് ചകിരിയുമുണ്ട്.
ഒരു ഫലത്തിൽ ഒറ്റവിത്തു മാത്രമേ ഉണ്ടായിരിക്കുകയുള്ളൂ.
ഇതിന്റെ വിത്ത് മത്സ്യത്തിന് വിഷമാണ് .
സസ്യഭാഗങ്ങൾ മനുഷ്യന് മരണകാരണമാകാറില്ലെങ്കിലും രോഗകാരണം ആകാറുണ്ട്.
നീർപ്പേഴിന്റെ മരപ്പട്ടയിൽ ഒരുതരം എണ്ണ അടങ്ങിയിരിക്കുന്നു.
വിത്തിൽ 3.28 ശതമാനം ഗ്ലൂക്കോസിഡിക് സാപ്പോണും ബാരിങ്റ്റോണും അടങ്ങിയിട്ടുണ്ട്.
ഭംഗിയുള്ള വൃക്ഷംആയതിനാൽ നീർപ്പേഴ് അലങ്കാരവൃക്ഷമായി വഴിയരികിൽ നട്ടുവളർത്താറുണ്ട്.
ചിത്രശാല അവലംബം പുറത്തേക്കുള്ള കണ്ണികൾ http://www.naturia.per.sg/buloh/plants/sea_poison.htm Archived 2011-12-02 at the Wayback Machine .
SpID=307 Archived 2012-03-09 at the Wayback Machine .
http://www.stuartxchange.org/Himbabalod.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നീർപ്പേഴ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നന്തുടി ഇംഗ്ലീഷ് വിലാസം https://ml.wikipedia.org/wiki/Nanthudi ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിൽ പണ്ടുകാലം മുതൽ പ്രചാരത്തിലുള്ള ഒരു തുകൽവാദ്യമാണ് നന്തുടി എന്ന പേരിൽ അറിയപ്പെടുന്ന തുടി .
കേരളത്തിൽ തുടികൾ പലതരത്തിൽ കാണപ്പെടുന്നു.
കടുംതുടി , കനകതുടി , തിടിമന്തുടി , പുലതുടി , നാടുതുടി , പറയന്തുടി എന്നിങ്ങനെ പല രൂപത്തിലും പേരിലും തുടികൾ ഉണ്ട്.
കേരളത്തിലെ പാണൻ ‍ സമുദായക്കാർ വയനാട്ടിലെ ആദിവാസികൾ എന്നിവരാണ് ഇന്ന് നന്തുടി ഉപയോഗിക്കുന്നത്.
കടും തുടി ‍പുള്ളുവരാണ് കൂടുതലും ഉപയോഗിക്കുന്നത്.
ഇന്നും ചില പ്രദേശങ്ങളിലും ആദിവാസികൾ ബാധയൊഴിപ്പിക്കൽ കർമ്മം, മന്ത്രവാദം, പാട്ട്, നൃത്തം തുടങ്ങിയവയ്ക്ക് നന്തുടി ഉപയോഗിച്ചുവരുന്നു.
സാധാരണയായി ഓണനാളുകളിൽ ഉത്രാടരാത്രിയിൽ കുറുപ്പന്മാരുടെ തറവാട്ടിൽ മാതേവരെ വച്ചുകഴിഞ്ഞുള്ള ആർപ്പുവിളി കേട്ടുകഴിഞ്ഞാൽ ഉടനെ പാണക്കുടികളിൽനിന്നും തുടിയും കൊട്ടി തുയിലുണർത്തുപാട്ടും പാടി കുറുപ്പിന്റെ തറവാട്ടിലേയ്ക്ക് എത്താറുണ്ട്.
ഇങ്ങനെ തുയിലുണർത്തുപാട്ടുമായി വരുന്ന പാണന് ഓണസമ്മാനം നൽകുകയും പതിവായിരുന്നു.
നനകിഴങ്ങ് ഇംഗ്ലീഷ് വിലാസം https://ml.wikipedia.org/wiki/Dioscorea_esculenta
ഡയോസ്ക്കോറിയേസി (Dioscoriaceae) സസ്യകുടുംബത്തിൽപ്പെടുന്ന കാച്ചിൽവർഗവിളയാണ് നനകിഴങ്ങ് .
(ശാസ്ത്ര നാമം: ഡയസ്ക്കോറിയ എസ്ക്കുലെന്റ (Dioscorea esculenta)).
ഉഷ്ണമേഖലാ കിഴങ്ങുവിളയായ നനകിഴങ്ങ് അഥവാ ചെറുകിഴങ്ങ് ഏഷ്യൻ രാജ്യങ്ങൾ, വെസ്റ്റിൻഡീസ്, തെക്കെ അമേരിക്ക , പസഫിക് ദ്വീപുകൾ ‍, ആഫ്രിക്കയുടെ ചില ഭാഗങ്ങൾ തുടങ്ങിയ പ്രദേശങ്ങളിലെ ജനങ്ങളുടെ ഒരു പ്രധാന ഭക്ഷ്യവിളയാണ്.
കേരളത്തിലും ഇത് സാധാരണയായി കൃഷിചെയ്തു വരുന്നു.
നനകിഴങ്ങ് പടർന്നുകയറുന്ന ദുർബലസസ്യമാണ്.
തണ്ട് ബലം കുറഞ്ഞതായതിനാൽ കുറ്റികൾ നാട്ടിയോ കയറുകെട്ടിയോ താങ്ങുകളിലോ വൃക്ഷങ്ങളിലോ പടർത്തുന്നു.
തണ്ടിന് നാലു കോണുകളുണ്ട്.
തണ്ടിൽ ഏകാന്തരന്യാസത്തിലോ സമ്മുഖമായോ ഇലകൾ വ്യന്യസിച്ചിരിക്കുന്നു.
ഇലകൾ വലിപ്പം കൂടിയതും ഹൃദയാകാരത്തിലുള്ളതുമാണ്.
വളരെ അപൂർവമായേ ഇത് പുഷ്പിക്കാറുള്ളൂ.
ഇലകളുടെ കക്ഷ്യങ്ങളിൽ നിന്ന് നീണ്ടുനേർത്ത പാനിക്കിൾ പുഷ്പമഞ്ജരിയായിട്ടാണ് പുഷ്പങ്ങളുണ്ടാകുന്നത്.
പുഷ്പങ്ങൾ വളരെച്ചെറുതും ഏകലിംഗിയുമാണ്.
ആറ് പരിദളപുടങ്ങൾ രണ്ട് നിരകളിലായി ക്രമീകരിച്ചിരിക്കുന്നു.
പെൺപുഷ്പങ്ങൾക്ക് മൂന്ന് വർത്തികളും ഒരു അധസ്ഥിത അണ്ഡാശയവുമുണ്ട്.
ആൺ പുഷ്പങ്ങൾക്ക് ആറുകേസരങ്ങളും ഒരു വന്ധ്യ അണ്ഡാശയവുമുണ്ട്.
കായ് സംപുടമോ ബെറിയോ ആയിരിക്കും.
കായ്കൾ പരന്നതും 2.5 സെ.
വീതിയും ഉള്ളവയുമാണ്.
വിത്തുകളുടെ അരിക് ചിറകുപോലുള്ള അവയവമായി രൂപാന്തരപ്പെട്ടിരിക്കുന്നു.
അണ്ഡാകൃതിയിലുള്ള വിത്തിന്റെ ഒരറ്റം കൂർത്തതും കാറ്റിൽ പറന്ന് വിത്തുവിതരണം നടത്തുന്നതുമാണ്.
നനകിഴങ്ങിന്റെ വേരുകൾ കിഴങ്ങുകളായി രൂപപ്പെടുന്നു.
8-10 മാസങ്ങൾകൊണ്ട് കിഴങ്ങുകൾ പാകമാകുന്നു.
കിഴങ്ങിൽ ഡയോസ്കോറിൻ എന്ന ആൽക്കലോയ്ഡ് അടങ്ങിയിട്ടുണ്ട്.
നന കിഴങ്ങിന്റെ മറ്റൊരു പ്രധാന പ്രത്യേകത എന്നാൽ മറ്റ് വളളികളിൽ നിന്ന് വിഭിന്നമായി ഇവ ഇടതു  വശത്തേക്ക് ചുറ്റിയാണ് വളളി വീശുന്നത്.
കാച്ചിലും മറ്റ് വളളികളും വലതു വശത്തേക്കാണ് വളളി വീശുന്നത് അവലംബം http://ecocrop.fao.org/ecocrop/srv/en/cropView?id=939 Archived 2011-02-13 at the Wayback Machine .
http://www.henriettesherbal.com/plants/dioscorea/esculenta.html http://www.academicjournals.org/ajb/PDF/pdf2007/20Aug/Olayemi%20and%20Ajaiyeoba.pdf കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നനകിഴങ്ങ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പുറത്തേക്കുള്ള കണ്ണികൾ Dioscorea esculenta എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) നനകിഴങ്ങ് എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
↑ Gardens' Bulletin.
Straits Settlements.
Singapore 1:396.
{{ cite book }} : | work= ignored ( help )
നന്ദ
ബാല തിരക്കഥ എഴുതി സംവിധാനം ചെയ്ത നന്ദ എന്ന തമിഴ് സിനിമ റിലീസായത് 2001 ലാണ്.
സൂര്യ പ്രധാന വേഷത്തിൽ എത്തിയ ഈ സിനിമയിൽ രാജ് കിരൺ , ലൈല ,രാജശ്രീ തുടങ്ങിയവർ പ്രധാന വേഷങ്ങളിൽ അഭിനയിക്കുന്നു.
കോമഡി വേഷങ്ങളിലൂടെ ശ്രദ്ധേയനായ കരുണാസിന്റെ ആദ്യത്തെ സിനിമയാണിത്.
യുവൻ ശങ്കർ രാജ സംഗീതം നിർവഹിച്ചിരിക്കുന്ന ഈ ചിത്രത്തിന്റെ ഛായാഗ്രഹണം നിർവഹിച്ചിരിക്കുന്നത് ആർ രത്നവേലു ആണ്.
ഗണേഷ് രഘു,കാർത്തിക് രാധാകൃഷ്ണൻ,രാജൻ രാധാകൃഷ്ണൻ, വെങ്കി നാരായണൻ തുടങ്ങിയവരാണ് ഈ സിനിമയുടെ നിർമ്മാതാക്കൾ.2001 നവംബർ 14നാണ് ഈ ചിത്രം റിലീസ് ആയത്.
നദേഷ്ദ സുസ്‌ലോവ
റഷ്യയിലെ ആദ്യ വനിതാ ഫിസിഷ്യൻ ആയിരുന്നു ആയിരുന്നു ഡോക്ടർ നദേഷ്ദ പ്രൊക്കോഫ്‌യേവ്ന സുസ്‌ലോവ (Russian: Надежда Прокофьевна Суслова; 1 September 1843 – 20 April 1918).
റഷ്യയിലെ നിസ്നി നൊവ്‌ഗൊറോദ് എന്ന സ്ഥലത്ത് അവർ ഒരു ഗൈനക്കോളജിസ്റ്റ് ആയി ജോലിചെയ്തു.
അനേകം ജീവകാരുണ്യപ്രവർത്തനങ്ങളിൽ ഏർപ്പെട്ടിരുന്നു.
ഏപ്രിൽ 16, 1868ൽ, സുസ്‌ലോവ തന്റെ ആദ്യ ഭർത്താവിനെ വിവാഹംകഴിച്ചു.
, ഫ്രീഡ്‌രീഷ് എരീസ്മാൻ , in വയന്ന, ഓസ്ട്രിയ .
സൂറിച്ച് സർവ്വകലാശാലയിൽ അവർ ഒന്നിച്ചു പഠിക്കുമ്പോൾ ആണു കണ്ടുമുട്ടിയത്.
പക്ഷെ അവർ  August 18, 1883ൽ വിവാഹ മോചനം നേടി.
In 1885ൽ, സുസ്‌ലോവ, അലെക്സാണ്ടർ ഗൊലുബെവിനെ വിവാഹം കഴിച്ചു.
, അദ്ദേഹം ഒരു ചരിത്രാദ്ധ്യാപകനും ശരീരശാസ്ത്രജ്ഞനുമായിരുന്നു.
നന്തനാർ ഇംഗ്ലീഷ് വിലാസം https://ml.wikipedia.org/wiki/Nandanar
നോവലിസ്റ്റ്, ചെറുകഥാകൃത്ത് എന്നീ നിലകളിൽ പ്രശസ്തനായ ഒരു മലയാളസാഹിത്യകാരനാണ് നന്തനാർ എന്ന തൂലികാ നാമത്തിൽ അറിയപ്പെടുന്ന പൂരപ്പറമ്പിൽ ചെങ്ങര ഗോപാലൻ ( 1926 - 1974 ).
ആത്മാവിന്റെ നോവുകൾ എന്ന നോവൽ 1963-ൽ കേരള സാഹിത്യ അക്കാദമി അവാർഡ് നേടി.
തമിഴ് ശിവഭക്തസന്യാസിയായിരുന്ന നന്ദനാരോടുള്ള ആദരസൂചകമായാണ് അദ്ദേഹം തൂലികാനാമം സ്വീകരിച്ചത്.
1926 -ൽ ഇന്നത്തെ മലപ്പുറം ജില്ലയിലെ അങ്ങാടിപ്പുറത്ത്‌ പരമേശ്വര തരകന്റേയും, നാണിക്കുട്ടിയമ്മയുടെയും മകനായി ജനിച്ചു.
തിരുമാന്ധാംകുന്ന് ക്ഷേത്രത്തിന്റെ കിഴക്കേ നടയിലായിരുന്നു അദ്ദേഹത്തിന്റെ കുടുംബവീട്.
വീടിനടുത്തുള്ള തരകൻ ഹയർ എലിമെന്ററി സ്കൂളിലായിരുന്നു വിദ്യാഭ്യാസം.
1942 മുതൽ 1964 വരെ പട്ടാളത്തിൽ സിഗ്നൽ വിഭാഗത്തിൽ ജോലി നോക്കി.
1965 മുതൽ മൈസൂരിൽ എൻ.സി.സി ഇൻസ്ട്രക്ടറായിരുന്നു.
1967 മുതൽ ഫാക്റ്റിൽ പബ്ലിസിറ്റി വിഭാഗത്തിലായിരുന്നു.
ജോലിയിലിരിക്കവേ 1974-ൽ പാലക്കാട്ടെ ഒരു ലോഡ്ജ് മുറിയിൽ വച്ച് നന്തനാർ ആത്മഹത്യ ചെയ്തു.
ഈ കടുംകൈ ചെയ്യുമ്പോൾ അദ്ദേഹത്തിന് 48 വയസ്സേ ആയിരുന്നുള്ളൂ.
ഏഴു നോവലുകളും ഒരു നാടകവും പതിനൊന്ന് കഥാസമാഹാരങ്ങളും ഇദ്ദേഹം രചിച്ചിട്ടുണ്ട്.
ബാല്യം മുതൽ താൻ അനുഭവിച്ചറിഞ്ഞ കഷ്ടപ്പാടുകൾ കഥയിൽ അവതരിപ്പിച്ചിട്ടുള്ള നന്തനാരുടെ കഥാപാത്രങ്ങൾ പാവപ്പെട്ടവരും സാധാരണക്കാരും മണ്ണിന്റെ മണവും പ്രകൃതിയുടെ കനിവും അറിഞ്ഞ ഹൃദയ നൈർമല്യവുമുള്ളവരുമാണ്.
മലബാർ കലാപവും ഇന്ത്യാ-പാക് വിഭജനവും ഹിന്ദുമുസ്ലീം ലഹളയും നന്തനാർ കഥകളുടെ ജീവത് സ്പന്ദനങ്ങളായി മാറുന്നുണ്ട്.
യുദ്ധക്കെടുതികളും പട്ടാളക്യാമ്പുകളിലെ മനം മടുപ്പിക്കുന്ന ജീവിതവും കഥകളുടെ ശക്തികേന്ദ്രങ്ങളാണ്.
ആത്മാവിന്റെ നോവുകൾ ഇംഗ്ലീഷിലും ഹിന്ദിയിലും വിവർത്തനം ചെയ്യപ്പെട്ടിട്ടുണ്ട്.
ഇദ്ദേഹത്തിന്റെ ചെറുകഥകളും അനേകം ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
പ്രമുഖ കവിയും ഗാനരചയിതാവുമായ പി.സി. അരവിന്ദൻ നന്തനാരുടെ അനന്തരവനാണ്.
കൃതികൾ നോവൽ ആത്മാവിന്റെ നോവുകൾ (1965) അനുഭൂതികളുടെ ലോകം (1965) ഉണ്ണിക്കുട്ടന്റെ ഒരു ദിവസം (1966) ഉണ്ണിക്കുട്ടൻ സ്കൂളിൽ (1967) മഞ്ഞക്കെട്ടിടം (1968) ഉണ്ണിക്കുട്ടൻ വളരുന്നു (1969) ആയിരവല്ലിക്കുന്നിന്റെ താഴ്വരയിൽ (1971) അനുഭവങ്ങൾ (1975) ചെറുകഥകൾ തോക്കുകൾക്കിടയിലെ ജീവിതം (1957) നിഷ്കളങ്കതയുടെ ആത്മാവ് (1961) മിസ്റ്റർ കുൽക്കർണി (1965) കൊന്നപ്പൂക്കൾ (1971) ഇര (1972) ഒരു സൗഹൃദ സന്ദർശനം (1974) നെല്ലും പതിരും വിലാസിനി കുറിപ്പുകൾ
നന്തനാരുടെ യഥാർഥ ജീവിത സന്ദർഭങ്ങളെയും കഥാസന്ദർഭങ്ങളെയും കോർത്തിണക്കി എം.ജി. ശശി സംവിധാനം ചെയ്ത ചലച്ചിത്രമാണ് സംസ്ഥാന പുരസ്കാരം നേടിയ അടയാളങ്ങൾ .
അവലംബങ്ങൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ (1926 - 74) നന്തനാർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നന്തനാർ സാഹിത്യ പുരസ്കാരം
അങ്ങാടിപ്പുറം കേന്ദ്രമായി പ്രവർത്തിക്കുന്ന വളളുവനാടൻ സാംസ്കാരിക വേദിയാണ് മലയാളത്തിൻറെ സുവർണ്ണ കഥാകാരനായിട്ടുളള നന്തനാരുടെ നാമത്തിലുളള സാഹിത്യ പുരസ്കാരം സംഘടിപ്പിച്ചിട്ടുളളത്,നന്തനാരുടെ മേഖലകളായിട്ടുളള ചെറു കഥ , നോവൽ , ബാലസാഹിത്യം എന്നീ വിഭാഗങ്ങളിൽ ഇടവിട്ട വർഷങ്ങളിൽ പുതിയ തലമുറയിലെ വളർന്ന് വരുന്ന എഴുത്തുകാർക്ക് പ്രോത്സാഹനമായാണ് നന്തനാർ സാഹിത്യ പുരസ്കാരം നൽകി പോരുന്നത്
നന്തി ഇംഗ്ലീഷ് വിലാസം https://ml.wikipedia.org/wiki/Nanthi നന്തി അപരനാമം: നന്തി ബസാർ നന്തി 11°28′05″N 75°38′24″E ﻿ / ﻿ 11.468°N 75.64°E ﻿ / 11.468; 75.64 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കോഴിക്കോട് ഭരണസ്ഥാപനം(ങ്ങൾ) മൂടാടി ഗ്രാമപഞ്ചായത്ത് ' ' ' വിസ്തീർണ്ണം കണക്കാക്കിയിട്ടില്ല ചതുരശ്ര കിലോമീറ്റർ ജനസംഖ്യ കണക്കാക്കിയിട്ടില്ല ജനസാന്ദ്രത കണക്കാക്കിയിട്ടില്ല/ ച.
മൂടാടി ഗ്രാമ പഞ്ചായത്തിലെ ഒരു പ്രധാനപ്പെട്ട കച്ചവടകേന്ദ്രമാണു് നന്തി അഥവാ നന്തിബസാർ .
ഹിന്ദു ആരാധനമൂർത്തിയായ ശിവന്റെ വാഹനമായ നന്തികേശൻ ഇതുവഴി പോയതിനാലാണു് നന്തി എന്നപേരുവന്നതു് എന്നാണു് ഐതിഹ്യം.
മലബാറിലെ ഏറ്റവും വലിയ റയിൽവെ മേല്പാലം നന്തിയിലാണു് സ്ഥിതി ചെയ്യുന്നതു്.
അടുത്തുള്ള തീവണ്ടി നിലയം ലോക്കൽ - വെള്ളറക്കാട് , തിക്കോടി എക്സ്പ്രസ്സ് - കൊയിലാണ്ടി , പയ്യോളി സൂപ്പർഫാസ്റ്റ് - കോഴിക്കോട് പ്രധാന സ്ഥാപനങ്ങൾ
govt collage mugukunnu മൂടാടി ഗ്രാമപഞ്ചായത്തു് വില്ലേജ് ഓഫീസ് മൂടാടി സഹകരണ ബാങ്ക് കേരളാ ഗ്രാമീൺ ബാങ്കു് മൂടാടി ശാഖ നന്തി ഹോസ്പിറ്റൽ നന്തി ദാറുസല്ലാം യത്തീംഖാന ശ്രീശൈലം നന്തി കടലൂർ പോയിന്റ്‌ ലൈറ്റ് ഹൌസ്.